【明報專訊】張繼聰(阿聰)昨日以活動大使身分出席「中國香港國際籃球邀請賽2024」,希望更多基層兒童接受優良籃球訓練機會。熱愛打籃球的阿聰表示在家中整了個小型籃球場,與兒子張瞻一對一比賽,「多數我贏,他不忿氣,會趁我不在家苦練。他小時候已睇我打比賽,但近年才對籃球產生興趣,我會在打波時跟兒子溝通,好過嚴肅講道理」。他認為透過刻苦的運動訓練,讓兒子知道一分耕耘一分收穫,對將來投身社會工作有幫助。
談到太太謝安琪不捨得17歲兒子明年到海外升學?阿聰反而贊成他到外地讀書,「男仔要學識獨立,磨練吓係好事,在港生活太幸福了,什麼都有父母幫手處理,所以我鼓勵兒子課餘多啲跟同學去玩,同佢講乜都可以做、可以試,大前提要考慮是否會死或慢性致死,最緊要唔好死就得,因阿仔有同學飲酒、吸煙,問我點,我都叫佢自己諗。我反而唔想女兒去外國讀書,因為令我驚恐嘅事情實在太多!」